Месечното счетоводно обслужване включва осчетоводяването на фактури за покупко-продажба, както и обработка на банковите и касовите разплащания. Счетоводното обслужване на всички документи за извършени транзакции служи за поддържане на счетоводния баланс на компанията, като ни позволява да получаваме своевременна информация за състоянието на бизнеса. Освен за вътрешна отчетност, счетоводното обслужване налага и изготвяне и подаване на различни документи към съответните институции, като към месечното счетоводно обслужване попадат следните дейности:
• подаване на информация към НАП;
• изготвяне на месечни декларации по ЗДДС;
• месечни Интрастат и ВИЕС декларации;
• справки и отчети за НСИ;
• данъчни декларации по ЗКПО;
Наред с информация относно месечната активност на компанията, счетоводното обслужване изисква и управление на човешките ресурси. Това направление на счетоводното обслужване включва месечно изчисляване на заплати, удръжки и данъци, изготвяне на месечни платежни ведомости и на индивидуални фишове.